
Peste 47,3 milioane de lei este suma pe care Primăria Capitalei a cheltuit-o 
nelegal, în 2022, din bugetul consolidat al municipiului București. Cel puţin, 
acestea sunt concluziile unui raport de audit al Curţii de Conturi, care cere ca 
aceste sume să fie constituite drept prejudiciu, să fie înregistrate ca debite în 
contabilitate, iar persoanele responsabile să suporte consecinţele legale. 


Primăria Capitalei, condusă de Nicușor Dan, a trecut ilegal pe cheltuieli suma de 
47.403.359 lei, reprezentând penalitățile, despăgubirile, cheltuieli de judecată, 
amenzi, penalităţi etc, se spune în ultimul Raport de Audit al filialei București a Cu' 
de Conturi. În plus, edilul și-a decontat amenzi personale în valoare de 15.500 de 
euro. 


Acest document oficial concluzionează că ar trebui trase la răspundere persoanele 
autorizate să mute o serie de cheltuieli arbitrare în coșul general de cheltuieli 
publice, contrar prevederilor Legii finanţelor publice locale. 


Aproape patru milioane de euro, mai precis 18.283.854 lei, au fost decontate pentru 
plata unor amenzi, a onorariilor avocaţilor, despăgubiri, executări silite pentru 
neîndeplinirea unor sentinţe judecătorești. 


Invenţia lui Nicușor: „cheltuielile de clarificare” 


Conform raportului citat, primarul general al Capitalei, Nicușor Dan, a avizat într-un 
cont „cheltuieli de clarificare,” inexistent în ghidul contabilului de stat, „până 
efectuarea cercetării cauzelor și stabilirea eventualelor răspunderi.” Dar a uitat să le 
mai cerceteze și să mai tragă la răspundere pe cineva. Este vorba despre o sumă de 
1.461.745 lei, aproximativ 300.000 de euro, mai dezvăluie Raportul de Audit al filialei 
București al Curţii de Conturi a României. Acestea reprezintă despăgubiri, executări 
silite, fără a fi trase la răspundere persoanele vinovate, acţiuni comise la Spitalul 
Colentina, Administraţia și Serviciilor Medicale București (ASMB), Spitalul Clinic Prof. 
Dr. Alexandru Obregia și Administraţia Municipală pentru Consolidarea Clădirilor cu 
Risc Seismic. 


Suma de 365.548 de lei nu are acte justificative, mai spune Raportul de Audit, 
recomandând identificarea soluţiilor penale în această speţă și tragerea la 
răspundere a celor vinovaţi, precum și recuperarea debitelor. 


De la termoficare, la autorizaţiile de taxi 


Concret, Curtea de Conturi a constatat înregistrarea direct pe cheltuieli a sumei 
totale de 47.403.359 de lei, reprezentând penalități, despăgubiri, cheltuieli de 
executare silită, cheltuieli de judecată și amenzi, fără efectuarea unei cercetări a 
cauzelor și fără stabilirea eventualelor răspunderi, contrar prevederilor legale”. Din 


acestea, raportul de audit scoate la iveală „înregistrarea direct pe cheltuielile 
Municipiului București a sumei totale de 27.581.760 de lei, reprezentând penalități”. 


De asemenea, s-a constatat „angajarea și plata nelegală a sumei totale de 4.204.3. 
de lei, din cadrul mai multor categorii semnificative auditate”. Astfel, Curtea de 
Conturi arată că a fost efectuată plata nelegală a sumei de 2.985.895 de lei, prin 
decontarea unor situații de lucrări privind reabilitarea sistemului de termoficare al 
municipiului București, Ar fi vorba despre șapte obiective însumând o lungime de 
traseu de 31,621 de kilometri, ce cuprind majorări și actualizări de prețuri unitare la 
materiale peste cele permise de legislaţia în vigoare. 


Mai mult, raportul reliefează faptul că au fost angajate și efectuate plăți nelegale, în 
sumă de 522.291 de lei pentru plata unor servicii ce vizau activităţi curente legate 
de eliberarea autorizaţiilor de taxi, atribuţie a salariaţilor Primăriei Capitalei, 
„activitate ce excede obiectului și duratei de valabilitate a acordului-cadru de 
prestări de servicii juridice încheiat, în acest sens, încă din luna august a anului 2013. 


O jumătate de milion de lei, cadouri de Crăciun pentru salariaţi 


În continuare, în acest raport de audit se face vorbire despre angajarea și plata unor 
cheltuieli nelegale, în sumă de 550.450 de lei, pentru cadouri în bani acordate 
tuturor salariaților, precum și copiilor minori ai acestora, „cu ocazia Crăciunului, în 
baza unor contracte/ acorduri colective de muncă ce conţin clauze ce exced și 
contravin prevederilor legale”. 


Mai departe, Curtea de Conturi a descoperit atribuirea de către Primăria Capitalei a 
unor contracte de execuţie a lucrărilor de semnalizare rutieră orizontală în anul 2022, 
de către Administraţia Străzilor (structură aflată în subordinea directă a lui Nicușor 
Dan), printr-o procedură netransparentă, prin invocarea unor motive de extremă 
urgenţă care nu se justifică legal, „cu consecinţa decontării nejustificate a sumei de 
88.542 de lei, reprezentând lucrări neexecutate și inexistente pe teren”. 


Nu în ultimul rând, Curtea de Conturi mai vorbește, în acest document, despre „plata 
nejustificată a sumei de 9.649 de lei către Opera Comică pentru Copii, reprezentând 
contravaloarea a două zile de prestări de servicii evenimente culturale de Crăciun, 
care, în realitate, nu au fost efectuate. 


Raportul de audit recomandă, în documentul citat, „stabilirea întinderii întregului 
prejudiciu, reprezentând plăţi nelegale, efectuate în anul 2022, din bugetul local al 
Municipiului București — buget consolidat, înregistrarea debitelor în evidența 
contabilă, dispunerea măsurilor legale pentru recuperarea integrală a prejudiciului , 
a accesoriilor aferente”. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Din cauza guvernelor PSD și PNL, românii sunt cei mai săraci pensionari din Europa 

Edilul din Pitești, Cristian Gentea, are o nevastă milionară. Ce avere au reușit să strângă cei doi 

lon Minzină este fostul PRM-ist care vrea mai multă clientelă PSD la „cașcavalul” Consiliului Judeţean 
Argeș, în plină criză bugetară 

loana Ramona Bruynseels ( AUR) declară , despre aderarea la OCDE: Nu putem să permitem oricărui 
for internaţional să vină și să dicteze la noi în ţară 


Familia Năstase vrea să defrișeze Poiana Brașov Scrisoare deschisă către Autoritatea Vamală 


cu ajutorul lui Coliban, pentru a ridica un hotel Română, Garda de Mediu, ANPC și Asociaţia 
de lux lânga Nuba Chalet Naţională a Întreprinzătorilor din România 


Virgiliu Nanu, implicat direct în intabularea Liber la turismul electoral! Sebastian Burduja, 
Fermei Dacilor și escrocheria White Tower. implicat în escrocheria vizelor de flotant 
Primarul Volosevici ar urma să fie reţinut de 

Victor Ponta a generat o gaură de 42 de milioane de dolari în economia României 


„Magia digitală” folosită de Vladimir Putin pentru alegeri: primul președinte rus ales prin vot 
electronic 


Ministerul de Externe: Un grup de 11 cetăţeni români şi membri de familie au fost evacuaţi din Fâşia 
Gaza 


Boloş, despre impozitarea progesivă: Este o sarcină pe care noul Guvern instalat cu data de 1 
ianuarie 2025 o va avea de dus la bun sfârşit 

CCR a dat liber la furat! Poţi să faci evaziune fiscală sub 1 milion de euro, dacă prejudiciul 
este recuperat 

Sorin Lavric (AUR): La ordinul Comisiei Europene, coaliția PSD-PNL pregătește mărirea 
TVA-ului 


O 39 de minute în urmă 


SRI își face centru spa pe malul lacului Snagov de 50 milioane de euro 


O o oră în urmă 


Managerul SJU Botoșani, adus la birou cu mascaţii 


O 2 ore în urmă 


Piedone, pune tunurile pe Coaliţie! Mesajul pentru Clotilde Armand: Dacă aveam banii 
franțuzoaicei, făceam Sectorul 5 ca Las Vegas 


O 2 ore în urmă 


